Publication: Magyar Közlöny
Issue: MK-1998-10 (Year: 1998, Number: 10)
Era: 1990-2004
Section: a 29/1998. (II. 18.) Korm. rendelethez
Paragraph Index: 426

4. A képzés főbb tanulmányi területei A rendelet 1. számú mellékletének 4. pontjában foglaltak figyelembevételével, a főbb tanulmányi területek: Természettudományos alapismeretek: — matematika, alkalmazott fizika, kémia, hő- és áramlástan, elektronika, mechanika. Gazdasági és humán ismeretek: — az 1. számú melléklet 4. b) pontjában foglaltak figyelembevételével közgazdaságtan, marketing, menedzsment, filozófia, szociológia, jogi ismeretek. Szakmai törzsanyag: — anyagtudomány, ábrázoló geometria, szabadkézi rajz, műszaki rajz, gép- és szerkezeti elemek, mechanizmusok, informatika-számítástechnika, számítógépes grafika, rendszerelmélet, ipari technológiák és gépeik, CAD/CAM alkalmazások, minőségbiztosítás, ergonómia, designtörténet, formaelmélet, csomagolástechnika, terméktervezés módszertana, termékbiztonság. Differenciált szakmai ismeretek: — komplex terméktervezés, informatika, minőségbiztosítás, gyártásautomatizálás, környezetszempontú tervezés, valamint kötelezően választható tantárgyak a műszaki, konstrukciós és technológiai, a gazdaságtudomány, menedzsment, az ergonómia, pszichológia, biológia, valamint az esztétika, formatervezés, társadalomtudomány szakterületekről.

Source: https://magyarkozlony.hu/hivatalos-lapok/06a2dc811a7c53d9314916cf7c37ccffd00d32a5/dokumentumok/7f882d0053d6b2f1ebf2361f1fa32395aedd2a79/letoltes